**Fejér megyei egyéni sakk amatőr diákolimpia versenykiírása**

**(I-VI. korcsoport; fiú, lány)**

**2015/2016. tanév**

1. A verseny célja: a **megyei egyéni** **amatőr** bajnoki cím eldöntése korcsoportonként. A győztesek jogot szereznek az **országos döntőn** való részvételre.

1. A verseny rendezője: Fejér Megyei Sakkszövetség
2. A verseny helyszíne: **Rudas Közgazdasági Szakközépiskola**

**Dunaújváros, Római krt. 47.**

1. A verseny kezdési ideje: **2016. január 23.** (szombat) 9:00 óra.

5. A verseny résztvevői: A Magyar Diáksport Szövetség országos egyéni diákolimpiai versenykiírása "Általános szabályainak" megfelelően az egyes korcsoportokba tartozó, a **2015. szeptember 1-jén kiadott standard és rapid FIDE-listán értékszámmal nem rendelkező** tanulók, az esetlegesen megrendezett körzeti versenyek eredményétől függetlenül.

Eszerint:

* A **2015/2016. tanévi korcsoportok** a következők:
* I. kcs. 2007-ban vagy később születettek
* II. kcs. 2005-2006-ban születettek
* III. kcs. 2003-2004-ben születettek
* IV. kcs. 2001-2002-ben születettek
* V. kcs. 1999-2000-ben születettek
* VI. kcs. 1996-1998-ban születettek
* Egyéniben mindenki csak a saját korcsoportjában indulhat.
* Az 1996-os születésű tanuló diákolimpiai versenyeken csak abban az esetben indulhat, ha az előző tanév félévzárásakor is az iskola tanulója volt, és a 2015/2016. tanévben is a köznevelési intézmény tanulója.

6. Nevezés: Nevezni a fejersakk@gmail.com címen kell, a korcsoport, a diák neve, születési ideje és az iskola nevének megadásával.

~~Nevezni az MDSZ Versenykiírás Általános szabályok 10. a. pontja alapján~~ **~~az iskolának kell az MDSZ elektronikus nevezési rendszerében~~**~~. Az MDSZ versenykiírása értelmében~~ **~~helyszíni nevezést nem fogadunk el!~~**

A megyei döntő nevezési határideje: **2016. január 18.**

~~Kivonat a Diákolimpia Versenykiírás Általános szabályok c. részéből (érvényes az országos döntőre továbbjutók esetében is):~~

*~~A nevezést elektronikus úton, az MDSZ honlapján - www.diakolimpia.hu - kialakított nevezési rendszerben kell megtenni a versenynaptárban megjelölt nap 12.00 órájáig!~~* ***~~A megyei versenyekre az MDSZ honlapján kell nevezni~~*** *~~a megyei diáksportszervezetek által megadott nevezési határidőig. A csapatsportágakban a névsor megfelelő kitöltése után változtatni csak indokolt esetben, pl. sérülés, betegség vagy egyéb előre nem látható indok miatt lehetséges. A nevezési határidő után a rendszer nem fogad el nevezéseket. Postai úton, faxon vagy bármilyen más módon eljuttatott nevezéseket az MDSZ nem fogad el és nem dolgoz fel. Az elektronikus nevezés részletes tudnivalói az MDSZ honlapján található tájékoztatóban olvashatóak.~~*

A személyazonosságot a verseny helyszínén beérkezéskor a diákigazolvánnyal kell igazolni. A versenyen való induláshoz orvosi igazolás megszerzése nem szükséges. A részvétel díjtalan.

7. A verseny lebonyolítása: A versenyt **7 fordulós svájci rendszer**ben bonyolítjuk versenyóra használattal, játszmajegyzési kötelezettség nélkül, a FIDE "rapid" versenyekre vonatkozó szabályainak alkalmazásával. A versenybíró kevés induló esetén (dupla) körmérkőzést is elrendelhet.**A játékidő 20-20 perc.**

Az első fordulóban irányított sorsolással az azonos iskolából érkező versenyzőket össze kell párosítani.

8. Helyezések eldöntése:

* A helyezések sorrendjét a játszmapontok összege határozza meg.
* Svájci rendszerű verseny holtversenye esetén amennyiben egymás elleni eredmény megállapítható, továbbjutó helyért az dönt, egyéb esetekben elsősorban a Buchholz értékelés, másodsorban a Berger-Sonneborn számítás, harmadsorban a progresszív érték, negyedsorban a teljesítménymutató (TPR) dönt. Ha mindegyik azonos, akkor a versenybíró rövidített játszmá(ka)t rendel el.
* Körmérkőzéses verseny holtversenye esetén elsősorban az egymás elleni eredmény, másodsorban a Berger-Sonneborn számítás dönt. Ha mindegyik azonos, akkor a versenybíró rövidített játszmá(ka)t rendel el.

9. Díjazás: Az 1-3. helyezettek **érmet** kapnak**,** az 1-6. helyezettek **oklevelet** kapnak.

10. Egyéb rendelkezések:

* Amennyiben a továbbjutó versenyző nem kíván a diákolimpia országos döntőjén indulni, az indulási szándékáról való lemondást az országos döntő nevezési határidejének lejárta előtt legalább egy héttel közölnie kell a Fejér Megyei Sakkszövetséggel. Ebben az esetben a megyei döntő következő helyén végzett versenyző kap lehetőséget az indulásra.
* Az itt nem részletezett kérdésekben az érvényben lévő „játék- és versenyszabályok” az irányadók, különleges esetekben a versenybíróság dönt.
* A verseny rendezői fenntartják a jogot a versenykiírás módosítására, amennyiben az országos versenykiírás ezt szükségessé teszi.

***Fejér Megyei Sakkszövetség***